במת "הרמת מסך 2012" - יצירות בכורה של אמנים בתחום המחול
במת 'הרמת מסך 2012'
"הרמת מסך 2012", המיזם שהחל לפני 23 שנים ושכל תכליתו היא להצמיח אמנים ויוצרים בתחום המחול, יתקיים השנה בין התאריכים 24-14 בנובמבר במרכז סוזן דלל בתל אביב ובתיאטרון ירושלים.
אירועי "הרמת מסך" מספקים הזדמנות מיוחדת לראות מופעים שבהם היוצרים בין אם הם הרקדנים, המנהלים האמנותיים או הכוריאוגרפים יוצרים מתוך חופש פעולה מוחלט ומעלים יצירות לא שגרתיות. במהלכם יוצגו 11 יצירות חדשות בבכורה של יוצרים צעירים יוצאי להקות המחול בת שבע, בת דור , ורטיגו, נעה דר ואחרים. השנה הופקד הניהול האמנותי בידיהם של הכוריאוגרפים רונית זיו אשר כיהנה כמנהלת אמנותית עמיתה של הרמת מסך בשנתיים האחרונות, ויורם כרמי שזו לו השנה הראשונה בתפקיד. מתוך מבחר של למעלה משישים עבודות של יוצרים שהגישו מועמדותם, התבקשו השניים לבחור ולחנוך את אלה שעבודותיהם יועלו בבכורה בבמת "הרמת מסך 2012".
היצירות יועלו בארבעה מסכים שונים,
המסך הראשון בניהולו האמנותי של יורם כרמי יציג שתי עבודות מחול בבכורה:
"פירורים" מאת מאיה ברינר
עבודה המדמה תצפית חקרנית על חבורה בעלת קודים מורכבים ופרסונות עזות המאתגרת את הרקדנים ואת הצופים למקד את הראיה והתחושה מעבר לברור אל מה שנרקד בין השורות.
"Armed" מאת דנה רוטנברג
עבודה העוסקת בשני זוגות החוקרים את המגע המוכר והיום יומי של אחד עם השני.
מועדי מופעים - מסך ראשון:
רביעי, 14 בנובמבר, 21:00, מרכז סוזן דלל, תל אביב
חמישי, 22 בנובמבר, 21:00, מרכז סוזן דלל, תל אביב
שלישי, 27 בנובמבר, 20:30, תיאטרון ירושלים
המסך השני בניהולו האמנותי של יורם כרמי יציג שלוש עבודות מחול בבכורה:
"ואף על פי כן" מאת דפי אלטבב
יצירה הנוגעת בקילוף השכבות עד הבשר הגלוי של מערכת יחסים על כל מורכבותה .
"The Unfortunates" מאת עידן יואב
יצירת מחול-תיאטרון המתנסה בביטוי פיזי ואסתטי ומעלה שאלות העוסקות בחברה ובכוח.
"Strange Attractor" מאת אלדד בן ששון
יצירה העוסקת בפירוק תנועתי מאופק ומאתגר לשלושה גופים נפרדים בעלי תודעה עצמאית מפותחת ונשימה משותפת לצלילי בחירה מוסיקלית אמיצה, רווית אסוציאציות.
מועדי מופעים - מסך שני:
חמישי, 15 בנובמבר, 21:00, מרכז סוזן דלל, תל אביב
רביעי, 21 בנובמבר, 21:00, מרכז סוזן דלל, תל אביב
רביעי, 28 בנובמבר, 20:30, תיאטרון ירושלים
The Unfortunates - עידן יואב (צילום: תמי וייס)
המסך השלישי בניהולה האמנותי של רונית זיו תציג שלש עבודות מחול בבכורה:
"הסעודה" מאת שרון וזנה
עבודה העוסקת במאבקן של שלוש נשים על מרחב מחיה, חופש, תשומת לב ואהבה במסען בג'ונגל האנושי היומיומי ובניסיונן לשרוד בו.
"MAY CONTAIN NUTS" מאת גילי נבות
עבודה הנוגעת במושגי זמן ומרחק. עשוי להכיל שאריות של מרחק, קשרים, זיעה וזמן.
"הגבעה" מאת רועי אסף
מועדי מופעים - מסך שלישי:
שישי, 16 בנובמבר, 22:00, מרכז סוזן דלל, תל אביב
שבת, 24 בנובמבר, 21:00, מרכז סוזן דלל, תל אביב
חמישי, 29 בנובמבר, 20:30, תיאטרון ירושלים
במסך הרביעי בניהולה האמנותי של רונית זיו יועלו בבכורה עבודותיהם של:
" Fly, Fly, Lie" מאת שלומית פונדמינסקי
מעמידות פני פוקר שזה לא כואב עם כל היומיומי, הבדיה, הסחרחרה, הרעד לאורך עמוד השדרה. מה יגרום להן לעוף?
"We do not torture people" מאת נועה שדור
בתוך טריטוריה שברירית, שבה מראית העין של חופש ובחירה מתערערת, נחשפים זרמים תת-קרקעיים מאיימים. הדמויות בעבודה הן כמו יחידת עילית קטנה, סוכנים כפולים ולא ממושמעים, משתדלים לתעל את האנרגיה שמפעילה אותם למחוזות של יופי וקרבה אך לא תמיד בהצלחה.
"ג'וקר" מאת שלומי פריג'
בדחן: ראשיתו של הבדחן עוד בימי הביניים. כדרך הליצנים בימי-אידם היו גם הבדחנים נודדים מיישוב ליישוב ומבדחים את הקהל בימי פורים ובחתונות בחרוזים ובדברי שנינה. (עזריאל אוכמני, תכנים וצורות לקסיקון מונחים ספרותיים, חלק א'). העבודה מנסה להתחקות אחרי המעמד השברירי של הפרפורמר ויחסיו העדינים עם המציאות ,הקהל ואשתו.
מועדי מופעים - מסך רביעי:
שבת, 17 בנובמבר, 21:00, מרכז סוזן דלל, תל אביב
שישי, 23 בנובמבר, 22:00, מרכז סוזן דלל, תל אביב
שני, 26 בנובמבר, 20:30, תיאטרון ירושלים
אירועי הרמת מסך 2012:
24-14 בנובמבר, במרכז סוזן דלל תל אביב, 03-5105656
29-26 בנובמבר, בתיאטרון ירושלים, 02-5605755